На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број број 88/08,143/16 и 18/2019) и члана 15. Одлуке о оснивању Народне библиотеке „Стеван Сремац“ Ниш ("Службени лист града Ниша", број 2/11 и 115/16)

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Народне библиотеке „Стеван Сремац“ Ниш за 2020. годину, број 01-2368/19 који је донео Управни одбор ове установе, на седници одржаној 30.12.2019. године.

 II Програм рада Народне библиотеке „Стеван Сремац“ Ниш за 2020. годину реализоваће се у складу са Финансијским планом ове установе за 2020. годину.

 III Решење доставити установи Народна библиотека „Стеван Сремац“ Ниш у Нишу, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

***О б р а з л о ж е њ е***

 Управни одбор Народне библиотеке „Стеван Сремац“ Ниш, на седници одржаној 30.12.2019. године донео је Програм рада Народне библиотеке „Стеван Сремац“ Ниш за 2020. годину, број 01-2368/19 и доставио га Секретаријату за културу и информисање у даљу надлежност.

У складу са својом визијом и мисијом, Библиотека ће се и у 2020. години водити вредностима које промовише, а то су: орјентисаност ка кориснику, обогаћивање фондова новим насловима, промовисање књиге, писмености, читања и доживотног учења, доступност и поузданост информација, отворена и слободна комуникација, подизање културне свести, усмереност ка технолошким иновацијама и активној професионалној домаћој и међународној сарадњи, одговорност према Заједници.

За 2020. годину Народна библиотека „Стеван Сремац“ планира набавку око 10.000 нових књига. Планирана набавка књига куповином је око 5.500 књига, односно око 2.000 нових наслова. Из Откупа Министарства културе и информисања РС очекује се допуна фондова са око 2.000 књига, а кроз поклон разних дародаваца 2.500 књига. У 2020. години Одељење за маркетинг и културне програме планира низ књижевних промоција, изложби, уметничких вечери, предавања из различитих области, филмских и видео пројекција, приредби и манифестација, излазак ван простора библиотеке (библиотека на базену, банкомат књига на различитим локацијама).

Сарадња са Српском академијом наука и уметности, кинеским институтом Конфуције, Француском и Америчком амбасадом, Амбасадом руске федерације у Србији, РХМ, Народном библиотеком Србије, Копненом војском Србије, Епархијом нишком и многим угледним институцијама ће се наставити. Активна сарадња са Народним музејом, Нишким културним центром, Студентским културним центром, Народним позориштем, Позориштем лутака, Галеријом савремене ликовне уметности, основним и средњим школама, Геронтолошким центром, Казнено поправним заводом у Нишу, ЈКП Медијана, Аеродром Ниш и др., ће се наставити и унапредити.

Сталне званичне посете различитих гостију, који упознају фонд Одељења стручне књиге и начин коришћења како публикација, тако и класичне и електронске читаонице, такође популаришу књигу и откривају могућности које ово одељење може да понуди корисницима.

Недостатак простора представља ометајући фактор у развоју и унапређењу библиотечко-информационе делатности и саме институције очекивања су да ће се у наредној години озбиљније приступити решавању овог проблема.

Чланом 33. Одлуке о буџету Града Ниша за 2020. годину („Службени лист Града Ниша“, број 106/2019) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава индиректним корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе, који је у циљу целовитог сагледавања Програма достављен у прилогу.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Народне библиотеке „Стеван Сремац“ Ниш за 2020. годину.

 Овлашћено лице

 по овлашћењу

 начелника Градске управе

 Зорица Вељковић